**David Dobrik** (\* 23. júl 1996, Košice) je slovenský youtuber a vloger žijúci v Spojených štátoch. Je známy tým, že je pomyselným lídrom populárnej skupiny ľudí na platforme YouTube s názvom *The Vlog Squad*. Svoju kariéru začal na platforme Vine pred koncom roka 2014. Jeho videá, ktoré majú typ vlogov, často obsahujú jeho blízkych priateľov a kolegov, bývalých *vinerov* ako napríklad – Liza Koshy, Alex Ernst, Gabbie Hanna a Jason Nash. Jeho hlavný kanál na YouTube dosiahol viac ako 18,8 milióna odberateľov.

Okrem internetovej zábavy, Dobrik nadaboval postavu *Axela* vo filme *Angry Birds vo filme 2*, od novembra 2019 do 20. januára 2020 bol jedným z porotcov na Nickelodeon TV v relácii *America's Most Musical Family*. Zároveň bol hosťom v špeciálnom diely Spongebob Squarepants s názvom – *The Stars of SpongeBob Fan Favorites Special*. Od augusta 2020, hostil reality súťaž *Dodgeball ThunderDome* na Discovery Channel.

Život
-----

David sa narodil 23. júla 1996 v Košiciach. Jeho rodina sa presťahovala do Vernon Hills v Illinois na predmestie Chicaga, keď mal šesť rokov. Dobrik je chránený americkou imigrantskou politikou – *DACA*, ktorá ho aj napriek tomu, že nie je Američan, oprávňuje zostať v USA, kedže do Ameriky prišiel ako dieťa. Toto nariadenie bolo založené Barackom Obamom, no hrozí mu zrušenie a kvôli tejto skutočnosti David nemôže opustiť územie Spojených štátov. Neskôr počas svojho štúdia sa presťahoval do Los Angeles, aby posilnil svoju kariéru na platforme Vine. David má troch súrodencov menom Ester, Sara a Toby.

Kariéra
-------

### 2013 – 2016: Začiatky na Vine a YouTube

V roku 2013 David nahral svoje prvé krátke video na Vine. Na tvorení Vineoch spolupracoval aj s inými populárnymi Vinermi ako Liza Koshy, The Gabbie Show, Jason Nash a Zane & Heath. Pred založením svojho vlastného kanála na YouTube bol David súčasťou skupiny zvanej *Second Class* (Druhá Trieda). Na konci pôsobenia tohto kanála v roku 2015, David a jeho spolutvorcovia získali viac ako 18 000 odoberateľov. Koniec kanála *Second Class* prišiel onedlho a David si založil svoj osobný kanál na YouTube s názvom "David Dobrik". Od založenia kanála videá pozostávali z komických vlogov založených na reálnych životných situáciách, v ktorých figurovalo mnoho z jeho bývalých "kolegov" z Vineu. V auguste 2016 si David vytvoril svoj druhý kanál, *David Dobrik Too*, kde uverejňuje tzv. "*bloopers*" (krátke klipy, ktoré sa nedostali do jeho videí na hlavnom kanále) a videá s výzvami (ang. *challenge*).

### 2017 – súčasnosť: YouTube a *"The Vlog Squad"*

David v roku 2018
V posledných rokoch si David získal veľa fanúšikov vďaka svojim videám s veľkým nasadením a energiou, ktoré na YouTube pridával tri krát do týždňa (teraz dva krát).

V roku 2017 Dobrik vyhral ocenenie *Vlogger roka* na 9. ročníku *Shorty Awards*. 
V roku 2018 David vyhral ocenenie *"First Person"* na 2018 *Streamy Awards*, zatiaľ čo *The Vlog Squad* získala titul *"Best Ensemble Cast"* pod názvom *"David's Vlog"*.

Spolu s Jasonom Nashom má svoj vlastný podcast s názvom *"VIEWS"*. V septembri 2018, si David vytvoril svoj tretí kanál na YouTube, ktorý nesie názov *"Views Podcast"*, kde uverejňuje videá z jeho podcastov.

#### The Vlog Squad

Termín alebo názov *"Vlog Squad"* označuje skupinu priateľov, ktorá sa objavuje v Dobrikových vlogoch. Niekoľko členov prišlo aj odišlo, ale viaceré zdroje uvádzajú zoznam najčastejšie "vystupujúcich" členov tejto skupiny. David pôsobí ako "vodca" tejto skupiny, kedže samotná skupina je ním často poháňaná a združovaná. Medzi tých, ktorí sa vo vlogoch vyskytujú najčastejšie a sú považovaní za členov *Vlog Sqad* patria okrem iného – Josh Peck, Jason Nash, Scotty Sire, Zane Hijazi, Heath Hussar, Matt King, Alex Ernst, Toddy Smith, Corinna Kopf, Jeff Wittek, Carly Incontro, Erin Gilfoy, Jonah(Nick Antonyan),Natalie Mariduena,Joe Vulpis.

V jeho vlogoch sa objavilo aj mnoho celebrít, ako napríklad Drake Bell, John Stamos, Paris Hilton, Kylie Jenner, Kendall Jenner, Kaia Gerber, Lil Pump, Rob Riggle, Charlie Puth, Rebecca Black, Miranda Cosgrove a Howie Mandel. Vo videách sa často objavujú aj priatelia z mesta jeho detstva - Vernon Hills, vrátane jeho asistentky Natalie Mariduena.

#### Obvinenia zo sexuálneho napadnutia a šikanovania

David na *Kids' Choice Awards* v roku 2019
Vo februári 2021 Seth Francois, bývalý člen Vlog Squad, obvinil Dobrika zo sexuálneho napadnutia po tom, čo bol podvodom donútený k tomu, aby so zaviazanými očami pobozkal Jasona Nasha. Ako jediný černošský člen skupiny vlogov Francois uviedol, že sa tiež cítil „pod tlakom podieľať sa na kúskoch, ktoré boli kultúrne necitlivé." Bývalý člen skupiny vlogov Nik Keswani obvinil Dobrika zo šikanovania, pričom uviedol, že to bol dôvod, prečo opustil skupinu v roku 2018.  

Dňa 16. marca 2021 Kat Tenbarge z Business Insider oznámila, že počas natáčania vlogu o skupinovom sexe z roku 2018 bola žena údajne znásilnená počas natáčania vtedajším členom Vlog Squad Domom Zeglaitisom, keď bola opitá a nebola schopná súhlasiť so sexuálnym aktom ktorý páchateľ vykonal.  V ten istý deň Dobrik zverejnil krátke video s názvom "Let's talk" („Poďme sa rozprávať"), v ktorom sa zaoberal niektorými nedávnymi kontroverziami, ktoré sa ho týkajú, konkrétne v súvislosti s bývalými členmi Vlog Squad. Osobitne sa nezaoberal obvineniami proti Zeglaitisovi zo začiatku toho dňa.[nefunkčný odkaz] Po obvineniach Dobrik stratil mnohých sponzorov a fanúšikov a tiež odstúpil zo svojej pozície v Dispo.  Dňa 26. marca 2021 bolo hlásené, že YouTube v dôsledku incidentu dočasne demonetizoval kanály Dobrika a Zeglaitisa s odvolaním sa na porušenie svojich pravidiel o zodpovednosti autorov.  Po trojmesačnej prestávke začal Dobrik opäť uverejňovať príspevky na svojom kanáli YouTube v júli 2021 a do decembra 2021 sa jeho kanál vrátil na pozíciu 20teho najväčšieho kanálu na svete podľa počtu zhliadnutí na epizódu.

#### Dobrikovo zranenie Jeffa Witteka

V apríli 2021 člen Vlog Squad Jeff Wittek zverejnil na svojom kanáli YouTube dokument s názvom "Don't Try This at Home" („Toto doma neskúšajte"), ktorý vysvetlil okolnosti nehody, ktorá sa stala v júni 2020, keď si Wittek zlomil lebku a tvár, čo vyžadovalo rozsiahlu operáciu. K incidentu došlo počas natáčania Dobrikovho comebackového vlogu, keď členovia Vlog Squadu skúšali wakeboarding na plytkom jazere tak, že ich Dobrik jednotlivo vozil zavesených lanom na lyžici bagra. Wittekov dokument obsahoval záznam, na ktorom možno vidieť, ako členka Vlog Squadu, Corinna Kopfová, zavesená na lane začína strácať rovnováhu a takmer spadne, čo ju prinútilo požiadať o zastavenie bagra, čo Dobrik okamžite neurobil, a preto ho obvinila, že „zachádza príliš ďaleko". Keď prišiel rad na Witteka, Dobrik rozkrútil bager okolo vlastnej osi rýchlejšie ako pri predchádzajúcich členoch Vlog Squadu a následne ho prudko zastavil. Wittekova hybnosť spôsobila, že narazil do lyžice a spadol do plytkého jazera, zatiaľ čo bol stále pripojený k lanu.

Osobný život
------------

Dobrik má troch súrodencov – Ester, Saru a Tobyho. Od konca roka 2015 do začiatku roka 2018 chodil s youtuberkou Liza Koshy. Ich rozchod následne oznámili až v júni 2018. Odvtedy zostali priateľmi. David uviedol, že hovorí po slovensky a rozumie aj maďarsky, keďže jeho matka je Maďarka. V máji 2019 sa David legálne oženil s Lorraine Nashovou, matkou Jasona Nasha, kvôli časti jedného zo svojich vlogov. Dňa 12. júna 2019, Dobrik oznámil, že on a Nashová sa po jednom mesiaci rozhodli ukončiť svoje manželstvo. Dňa 22. novembra 2019 Dobrik prostredníctvom Instagramu uviedol, že má oficiálne podpísané rozvodové papiere a je oficiálne rozvedený.

Iné projekty
------------

Commons
* Spolupracuj na Commons Commons ponúka multimediálne súbory na tému **David Dobrik**

Referencie
----------

1. ↑   *Breaking News - Nickelodeon Sets All-Star Line-Up with Pop Culture Superstars Ciara, David Dobrik, Debbie Gibson and Nick Lachey for New Music Competition Series, "America's Most Musical Family"* [online]. thefutoncritic.com, 2019-07-25, [cit. 2021-03-09]. Dostupné online. (po anglicky)
2. ↑  HARING, Bruce. *‘America’s Most Musical Family’ Adds Ciara, Debbie Gibson, David Dobrik As Judges For Nickelodeon Competition* [online]. deadline.com, 2019-07-25, [cit. 2021-03-09]. Dostupné online. (po anglicky)
3. ↑   *Breaking News - David Dobrik Ventures to Bikini Bottom to Host Nickelodeon's "The Stars of SpongeBob Fan Favorites Special" Airing Friday, June 5, at 7:00 p.m. (ET/PT)* [online]. thefutoncritic.com, 2020-05-21, [cit. 2021-03-09]. Dostupné online. (po anglicky)
4. ↑  DUTTA, Anisha. *Dodgeball Thunderdome: Everything We Know* [online]. thecinemaholic.com, 2020-08-18, [cit. 2021-03-09]. Dostupné online. Archivované 2021-03-22 z originálu. (po anglicky)
5. ↑  SHUKMAN, Harry. *Who is David Dobrik? Everything you need to know about the YouTube star* [online]. babe.net, 2018-06-15, [cit. 2019-05-25]. Dostupné online. (po anglicky)
6. ↑  BERMAN, Nat. *Five Things You Didn’t Know about David Dobrik* [online]. tvovermind.com, 2018-02-05, [cit. 2019-05-25]. Dostupné online. (po anglicky)
7. ↑   *David Dobrik YouTube Star* [online]. famousbirthdays.com, [cit. 2019-05-25]. Dostupné online. (po anglicky)
8. ↑  CHIMENTO, Samantha. *6 ​Reasons Why You Should Be Watching David Dobrik's Vlogs* [online]. theodysseyonline.com, 2017-03-28, [cit. 2019-05-25]. Dostupné online. (po anglicky)
9. ↑   *David Dobrik - Vlogger of the Year - The Shorty Awards* [online]. shortyawards.com, [cit. 2019-05-25]. Dostupné online. (po anglicky)
10. ↑  SCHAFFSTALL, Katherine. *Streamy Awards 2018: Winners List* [online]. billboard.com, 2018-10-23, [cit. 2019-05-25]. Dostupné online. (po anglicky)
11. ↑   *Vlog Squad YouTube Links - Home* [online]. vlogsquadyoutubelinks.weebly.com, [cit. 2019-05-25]. Dostupné online. (po anglicky)
12. ↑  RUNNELLS, Riley. *Everything you need to know to about David Dobrik and the Vlog Squad* [online]. thepostathens.com, 2018-10-31, [cit. 2019-05-25]. Dostupné online. (po anglicky)
13. ↑  CHEN, Tanya. *A YouTuber Said A David Dobrik Prank Video Was Sexual Assault* [online]. BuzzFeed News, [cit. 2022-04-05]. Dostupné online. (po anglicky)
14. ↑  KOZMA, Leila. *David Dobrik's Siblings Aren't Allowed to Watch His Vlogs — Here's Why* [online]. distractify.com, 2020-08-17, [cit. 2021-03-09]. Dostupné online. (po anglicky)
15. ↑   *David Dobrik and Liza Koshy announce split in emotional video* [online]. bbc.com, 2018-06-05, [cit. 2021-03-09]. Dostupné online. (po anglicky)
16. ↑  Kancelária Clark County Clerk, Manželské záznamy, 17. máj 2019
17. ↑  SCHNURR, Smantha. *YouTube Star David Dobrik Is Focusing on Himself After Divorce From BFF's Mom* [online]. eonline.com, 2019-08-07, [cit. 2021-03-09]. Dostupné online. (po anglicky)
18. ↑  STORMS, Helen. *Katelyn Runck Gets Down On Her Knees In A Crochet Bikini That Leaves Little To The Imagination* [online]. inquisitr.com, 2019-11-23, [cit. 2021-03-09]. Dostupné online. (po anglicky)

Externé odkazy
--------------

* David Dobrik v Internet Movie Database (po anglicky)
* David Dobrik v Česko-Slovenskej filmovej databáze

Zdroj
-----

*Tento článok je čiastočný alebo úplný preklad článku David Dobrik na anglickej Wikipédii.*